CELEX: 32008L0064
Language: ro
Date: 2008-06-27 00:00:00
Title: Directiva 2008/64/CE a Comisiei din 27 iunie 2008 de modificare a anexelor I-IV la Directiva 2000/29/CE a Consiliului privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate

28.6.2008   
            
            
               RO
            
            
               Jurnalul Oficial al Uniunii Europene
            
            
               L 168/31
            
         
      DIRECTIVA 2008/64/CE A COMISIEI
   
   din 27 iunie 2008
   de modificare a anexelor I-IV la Directiva 2000/29/CE a Consiliului privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (1), în special articolul 14 alineatul (2) literele (c) și (d),
   după consultarea statelor membre în cauză,
   întrucât:
   
               (1)
            
            
               Directiva 2000/29/CE prevede anumite măsuri împotriva introducerii în statele membre a unor organisme dăunătoare plantelor sau produselor vegetale, provenite din alte state membre sau din țări terțe. Aceasta prevede, de asemenea, recunoașterea anumitor zone ca zone protejate.
            
         
               (2)
            
            
               Pe baza informațiilor furnizate de statele membre s-a stabilit că numai anumite plante destinate plantării de Dendranthema (DC.) Des Moul, Dianthus L. Pelargonium l’Hérit. ex Ait. și Solanaceae prezintă risc de răspândire a Heliothis armigera Hübner. Deoarece riscul de răspândire a organismului în cauză se limitează la plantele menționate, organismul respectiv ar trebui eliminat din anexa I la Directiva 2000/29/CE, prin care se impune o interdicție generală și ar trebui să fie inclus în anexa II la directiva menționată, prin care se impune o interdicție numai în cazul anumitor plante care prezintă riscuri. De asemenea, denumirea Heliothis armigera Hübner ar trebui schimbată în Helicoverpa armigera (Hübner), în conformitate cu denumirea științifică actualizată recent a acestui organism.
            
         
               (3)
            
            
               Pe baza informațiilor furnizate de statele membre, s-a constatat că Colletotrichum acutatum Simmonds are o largă răspândire pe teritoriul Comunității. Prin urmare, organismul respectiv nu ar mai trebui să figureze pe lista organismelor dăunătoare din Directiva 2000/29/CE și nu ar mai trebui să fie luate măsuri de protecție cu privire la organismul respectiv în temeiul directivei menționate. Prin urmare, anexa II la Directiva 2000/29/CE ar trebui modificată în consecință.
            
         
               (4)
            
            
               Conform informațiilor furnizate de Portugalia, se pare că, în prezent, virusul Citrus tristeza (izolate europene) este stabilit în Madeira. Prin urmare, partea respectivă a teritoriului Portugaliei ar trebui să nu mai fie recunoscută ca zonă protejată în ceea ce privește organismul dăunător respectiv, iar anexele II și IV la Directiva 2000/29/CE ar trebui modificate în consecință.
            
         
               (5)
            
            
               Conform informațiilor furnizate de Spania, se pare că, în prezent, organismul Thaumetopoea pityocampa (Den. și Schiff.) este stabilit în Ibiza. Prin urmare, partea respectivă a teritoriului Spaniei ar trebui să nu mai fie recunoscută ca zonă protejată în ceea ce privește organismul dăunător respectiv, iar anexele II și IV la Directiva 2000/29/CE ar trebui modificate în consecință.
            
         
               (6)
            
            
               Conform informațiilor furnizate de Slovenia, se pare că, în prezent, organismul Erwinia amylovora (Burr.) Winsl. et al. este stabilit în regiunile Koroška și Notranjska. Prin urmare, regiunile respective nu ar mai trebui recunoscute ca zone protejate în ceea ce privește Erwinia amylovora (Burr.) Winsl. et al., iar anexele II, III și IV la Directiva 2000/29/CE ar trebui modificate în consecință.
            
         
               (7)
            
            
               Informațiile furnizate de Italia arată că, în prezent, organismul Erwinia amylovora (Burr.) Winsl. et al. este stabilit în unele părți ale regiunilor Emilia-Romagna, Lombardia și Veneto. Prin urmare, părțile respective ale teritoriului Italiei nu ar mai trebui recunoscute ca zone protejate în ceea ce privește Erwinia amylovora (Burr.) Winsl. et al., iar anexele II, III și IV la Directiva 2000/29/CE ar trebui modificate în consecință.
            
         
               (8)
            
            
               În conformitate cu legislația elvețiană privind protecția plantelor, cantoanele Berna și Grisons nu mai sunt recunoscute în Elveția ca zone protejate în ceea ce privește Erwinia amylovora (Burr.) Winsl. et al. Prin urmare, derogarea prin care sunt permise, în temeiul unor cerințe speciale, anumite importuri din regiunile respective către anumite zone protejate ar trebui eliminată, iar partea B a anexei IV la Directiva 2000/29/CE ar trebui modificată în consecință.
            
         
               (9)
            
            
               Prin urmare, anexele I-IV la Directiva 2000/29/CE ar trebui modificate în consecință.
            
         
               (10)
            
            
               Măsurile prevăzute de prezenta directivă sunt conforme cu avizul Comitetului permanent fitosanitar,
            
         ADOPTĂ PREZENTA DIRECTIVĂ:
   Articolul 1
   Anexele I-IV la Directiva 2000/29/CE se modifică în conformitate cu anexa la prezenta directivă.
   Articolul 2
   (1)   Statele membre adoptă și publică, până la 31 august 2008, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul dispozițiilor respective, însoțit de un tabel de corespondență între dispozițiile respective și prezenta directivă.
   Statele membre aplică aceste prevederi de la 1 septembrie 2008.
   Atunci când statele membre adoptă dispozițiile menționate, acestea conțin o trimitere la prezenta directivă sau sunt însoțite de o asemenea trimitere cu ocazia publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textele principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a treia zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.
   
      Adoptată la Bruxelles, 27 iunie 2008.
      
         
            Pentru Comisie
         
         Androulla VASSILIOU
         
         
            Membru al Comisiei
         
      
   
   
      (1)  JO L 169, 10.7.2000, p. 1. Directivă modificată ultima dată prin Directiva 2007/41/CE a Comisiei (JO L 169, 29.6.2007, p. 51).
   
      ANEXĂ
      Anexele I-IV la Directiva 2000/29/CE se modifică după cum urmează:
      
                  1.
               
               
                  În anexa I partea A secțiunea II litera (a), se elimină punctul 3.
               
            
                  2.
               
               
                  Anexa II se modifică după cum urmează:
                  
                              (a)
                           
                           
                              secțiunea II din partea A se modifică după cum urmează:
                              
                                          (i)
                                       
                                       
                                          la litera (a), se inserează după punctul 6.1 punctul 6.2 de mai jos:
                                          
                                                      
                                                                  „6.2.
                                                               
                                                               
                                                                  
                                                                     Helicoverpa armigera (Hübner)
                                                               
                                                            
                                                   
                                                      Plantele de Dendranthema (DC.) Des Moul, Dianthus L. și Pelargonium l’Hérit. ex Ait., precum și cele din familia Solanaceae, destinate plantării, altele decât semințele”;
                                                   
                                                
                                    
                                          (ii)
                                       
                                       
                                          la litera (c), se elimină punctul 2;
                                       
                                    
                        
                              (b)
                           
                           
                              partea B se modifică după cum urmează:
                              
                                          (i)
                                       
                                       
                                          la litera (a), se elimină punctul 10;
                                       
                                    
                                          (ii)
                                       
                                       
                                          la litera (b) punctul 2, textul din a treia coloană [Zona (zonele) protejată (protejate)] se înlocuiește cu următorul:
                                          „E, EE, F (Corsica), IRL, I [Abruzzo, Apúlia, Basilicata, Calabria, Campania, Emilia-Romagna (provinciile Parma și Piacenza); Friuli-Venezia Giulia, Lazio, Liguria, Lombardia (cu excepția provinciei Mantua), Marche, Molise, Piemonte, Sardinia, Sicilia, Toscana, Umbria, Valle d'Aosta, Veneto (cu excepția provinciei Rovigo, a comunelor Castelbaldo, Barbona, Piacenza d’Adige, Vescovana, S. Urbano, Boara Pisani, Masi din provincia Padova și a zonei situate la sud de autostrada A4 din provincia Verona)], LV, LT, A [Burgenland, Kärnten, Austria Inferioară, Tirol (districtul administrativ Lienz), Steiermark și Viena], P, SL (cu excepția regiunilor Gorenjska, Koroška, Notranjska și Maribor), SK (cu excepția comunelor Blahová, Horné Mýto și Okoč (districtul Dunajská Streda), Hronovce și Hronské Kľačany (districtul Levice), Veľké Ripňany (districtul Topoľčany), Málinec (districtul Poltár), Hrhov (districtul Rožňava), Kazimír, Luhyňa, Malý Horeš, Svätuše și Zatín (districtul Trebišov)], FI, UK (Irlanda de Nord, Insula Man și Insulele Anglo-Normande).”;
                                       
                                    
                                          (iii)
                                       
                                       
                                          la litera (d) punctul 1, textul din a treia coloană [Zona (zonele) protejată (protejate)] se înlocuiește cu următorul:
                                          „EL, F (Corsica), M, P (cu excepția Madeira)”.
                                       
                                    
                        
            
                  3.
               
               
                  Partea B din anexa III se modifică după cum urmează:
                  
                              (a)
                           
                           
                              la punctul 1, textul din a doua coloană [Zona (zonele) protejată (protejate)] se înlocuiește cu următorul:
                              „E, EE, F (Corsica), IRL, I [Abruzzo, Apúlia, Basilicata, Calabria, Campania, Emilia-Romagna (provinciile Parma și Piacenza), Friuli-Venezia Giulia, Lazio, Liguria, Lombardia (cu excepția provinciei Mantua), Marche, Molise, Piemonte, Sardinia, Sicilia, Toscana, Umbria, Valle d'Aosta, Veneto (cu excepția provinciei Rovigo, a comunelor Castelbaldo, Barbona, Piacenza d’Adige, Vescovana, S. Urbano, Boara Pisani, Masi din provincia Padova și a zonei situate la sud de autostrada A4 din provincia Verona)], LV, LT, A [Burgenland, Kärnten, Austria Inferioară, Tirol (districtul administrativ Lienz), Steiermark și Viena], P, SL (cu excepția regiunilor Gorenjska, Koroška, Notranjska și Maribor), SK (cu excepția comunelor Blahová, Horné Mýto și Okoč (districtul Dunajská Streda), Hronovce și Hronské Kľačany (districtul Levice), Veľké Ripňany (districtul Topoľčany), Málinec (districtul Poltár), Hrhov (districtul Rožňava), Kazimír, Luhyňa, Malý Horeš, Svätuše și Zatín (districtul Trebišov)], FI, UK (Irlanda de Nord, Insula Man și Insulele Anglo-Normande).”;
                           
                        
                              (b)
                           
                           
                              la punctul 2, textul din a doua coloană [Zona (zonele) protejată (protejate)] se înlocuiește cu următorul:
                              „E, EE, F (Corsica), IRL, I [Abruzzo, Apúlia, Basilicata, Calabria, Campania, Emilia-Romagna (provinciile Parma și Piacenza), Friuli-Venezia Giulia, Lazio, Liguria, Lombardia (cu excepția provinciei Mantua), Marche, Molise, Piemonte, Sardinia, Sicilia, Toscana, Umbria, Valle d'Aosta, Veneto (cu excepția provinciei Rovigo, a comunelor Castelbaldo, Barbona, Piacenza d’Adige, Vescovana, S. Urbano, Boara Pisani, Masi din provincia Padova și a zonei situate la sud de autostrada A4 din provincia Verona)], LV, LT, A [Burgenland, Kärnten, Austria Inferioară, Tirol (districtul administrativ Lienz), Steiermark și Viena], P, SL (cu excepția regiunilor Gorenjska, Koroška, Notranjska și Maribor), SK (cu excepția comunelor Blahová, Horné Mýto și Okoč (districtul Dunajská Streda), Hronovce și Hronské Kľačany (districtul Levice), Veľké Ripňany (districtul Topoľčany), Málinec (districtul Poltár), Hrhov (districtul Rožňava), Kazimír, Luhyňa, Malý Horeš, Svätuše și Zatín (districtul Trebišov)], FI, UK (Irlanda de Nord, Insula Man și Insulele Anglo-Normande).”
                           
                        
            
                  4.
               
               
                  Anexa IV se modifică după cum urmează:
                  
                              (a)
                           
                           
                              partea A se modifică după cum urmează:
                              
                                          (i)
                                       
                                       
                                          la punctul 27.1 din secțiunea I, în a doua coloană (Cerințe speciale), cuvintele „Heliothis armigera Hübner” se înlocuiesc cu „Helicoverpa armigera (Hübner)”;
                                       
                                    
                                          (ii)
                                       
                                       
                                          la punctul 20 din secțiunea II, în a doua coloană (Cerințe speciale), cuvintele „Heliothis armigera Hübner” se înlocuiesc cu „Helicoverpa armigera (Hübner)”;
                                       
                                    
                        
                              (b)
                           
                           
                              partea B se modifică după cum urmează:
                              
                                          (i)
                                       
                                       
                                          punctul 17 se elimină;
                                       
                                    
                                          (ii)
                                       
                                       
                                          punctul 21 se modifică după cum urmează:
                                          
                                                      —
                                                   
                                                   
                                                      în a doua coloană (Cerințe speciale), litera (c) se înlocuiește cu următorul text:
                                                      
                                                                  „(c)
                                                               
                                                               
                                                                  plantele sunt originare din următoarele cantoane ale Elveției: Fribourg, Vaud, Valais, sau,”;
                                                               
                                                            
                                                
                                                      —
                                                   
                                                   
                                                      textul din a treia coloană [Zona (zonele) protejată (protejate)] se înlocuiește cu următorul:
                                                      
                                                         „E, EE, F (Corsica), IRL, I [Abruzzo, Apúlia, Basilicata, Calabria, Campania, Emilia-Romagna (provinciile Parma și Piacenza), Friuli-Venezia Giulia, Lazio, Liguria, Lombardia (cu excepția provinciei Mantua), Marche, Molise, Piemonte, Sardinia, Sicilia, Toscana, Umbria, Valle d'Aosta, Veneto (cu excepția provinciei Rovigo, a comunelor Castelbaldo, Barbona, Piacenza d’Adige, Vescovana, S. Urbano, Boara Pisani, Masi din provincia Padova și a zonei situate la sud de autostrada A4 din provincia Verona)], LV, LT, A [Burgenland, Kärnten, Austria Inferioară, Tirol (districtul administrativ Lienz), Steiermark și Viena], P, SL (cu excepția regiunilor Gorenjska, Koroška, Notranjska și Maribor), SK (cu excepția comunelor Blahová, Horné Mýto și Okoč (districtul Dunajská Streda), Hronovce și Hronské Kľačany (districtul Levice), Veľké Ripňany (districtul Topoľčany), Málinec (districtul Poltár), Hrhov (districtul Rožňava), Kazimír, Luhyňa, Malý Horeš, Svätuše și Zatín (districtul Trebišov)], FI, UK (Irlanda de Nord, Insula Man și Insulele Anglo-Normande).”;
                                                      
                                                   
                                                
                                    
                                          (iii)
                                       
                                       
                                          punctul 21.3 se modifică după cum urmează:
                                          
                                                      —
                                                   
                                                   
                                                      în a doua coloană (Cerințe speciale), textul de la litera (b) se înlocuiește cu următorul:
                                                      
                                                                  „(b)
                                                               
                                                               
                                                                  sunt originare din unul dintre următoarele cantoane ale Elveției: Fribourg, Vaud, Valais, sau”;
                                                               
                                                            
                                                
                                                      —
                                                   
                                                   
                                                      textul din a treia coloană [Zona (zonele) protejată (protejate)] se înlocuiește cu următorul:
                                                      
                                                         „E, EE, F (Corsica), IRL, I [Abruzzo, Apúlia, Basilicata, Calabria, Campania, Emilia-Romagna (provinciile Parma și Piacenza), Friuli-Venezia Giulia, Lazio, Liguria, Lombardia (cu excepția provinciei Mantua), Marche, Molise, Piemonte, Sardinia, Sicilia, Toscana, Umbria, Valle d'Aosta, Veneto (cu excepția provinciei Rovigo, a comunelor Castelbaldo, Barbona, Piacenza d’Adige, Vescovana, S. Urbano, Boara Pisani, Masi din provincia Padova și a zonei situate la sud de autostrada A4 din provincia Verona)], LV, LT, A [Burgenland, Kärnten, Austria Inferioară, Tirol (districtul administrativ Lienz), Steiermark și Viena], P, SL (cu excepția regiunilor Gorenjska, Koroška, Notranjska și Maribor), SK (cu excepția comunelor Blahová, Horné Mýto și Okoč (districtul Dunajská Streda), Hronovce și Hronské Kľačany (districtul Levice), Veľké Ripňany (districtul Topoľčany), Málinec (districtul Poltár), Hrhov (districtul Rožňava), Kazimír, Luhyňa, Malý Horeš, Svätuše și Zatín (districtul Trebišov)], FI, UK (Irlanda de Nord, Insula Man și Insulele Anglo-Normande).”;
                                                      
                                                   
                                                
                                    
                                          (iv)
                                       
                                       
                                          punctul 31 se modifică după cum urmează:
                                          
                                                      —
                                                   
                                                   
                                                      textul din a treia coloană [Zona (zonele) protejată (protejate)] se înlocuiește cu următorul:
                                                      
                                                         „EL, F (Corsica), M, P (cu excepția Madeira)”.